****

**P&A**

PROJEKTIVNI ATELJE d.o.o.

Cesta na Vrtače 23, VELENJE

|  |
| --- |
| 1.1 NASLOVNA STRAN Z OSNOVNIMI PODATKI O NAČRTU |

## NAČRT IN ŠTEVILČNA OZNAKA NAČRTA: NAČRT ARHITEKTURE mapa 1

**INVESTITOR:**

**OBČINA LAŠKO**

**Mestna ulica 2**

**3270 LAŠKO**

**OBJEKT:**

**GLASBENA ŠOLA RADEČE – ENOTA LAŠKO**

###### VRSTA PROJEKTNE DOKUMENTACIJE:

**PZI – Projekt za izvedbo**

**ZA GRADNJO:**

## ADAPTACIJA

**PROJEKTANT:**

**P&A Projektivni atelje d.o.o.,**

## Cesta na Vrtače 23, 3320 VELENJE

**IZS 0768**

##### Andrej ŠIFER univ. dipl. inž. arh

**ODGOVORNI PROJEKTANT:**

Pavle ŠIFER univ. dipl. inž. arh. , ZAPS A - 0314

**ODGOVORNI VODJA PROJEKTA:**

##### Pavle ŠIFER univ. dipl. inž. arh. , ZAPSA - 0314

**ŠTEVILKA, KRAJ IN DATUM IZDELAVE NAČRTA:**

**-A**, **VELENJE, september 2011**

****

**P&A**

PROJEKTIVNI ATELJE d.o.o.

Cesta na Vrtače 23, VELENJE

|  |  |
| --- | --- |
| **1.2** | KAZALO VSEBINE NAČRTA št. - A |

**1 Načrt arhitekture PZI**

1.1 Naslovna stran

1.2 Kazalo vsebine načrta

1.3 Tehnično poročilo

1.4 Popis gradbenih del

1.5 Risbe

****

**P&A**

PROJEKTIVNI ATELJE d.o.o.

Cesta na Vrtače 23, VELENJE

|  |  |
| --- | --- |
| **1.3** | TEHNIČNO POROČILO |

**PROJEKTNA NALOGA**

V podjetju P & A d.o.o. smo prejeli od investitorja izdelano projektno nalogo za adaptacijo obstoječega objekta na Valvazorjevem trgu 2 (bivša Podružnična šola Dušana Poženela).

V osnovi se namembnost prostorov celotnega objekta ne bo spremenila. Prostori se bodo preuredili v prostore glasbene šole.

Vsa predvidena dela so pretežno vzdrževalne narave, oziroma gre za dodelave, ki nikakor ne posegajo v konstrukcijo in s tem stabilnost objekta. Vsa dela se bodo izvajala v okviru obstoječega gabarita objekta.

Glede na navedeno predvidevamo, da gradbeno dovoljenje za predvidena dela ni potrebno.

Pri projektiranju prenove objekta smo skušali zajeti vse postavke in želje investitorja, ki so opredeljene v projektni nalogi. Manjša – zanemarljiva odstopanja so posledica omejitvam, ki jih daje obstoječi objekt.

Projektna naloga je torej izdelati idejno zasnovo, projekt za razpis in projekt za izvedbo obnove objekta, z manjšimi prilagoditvami, glede na novo predvideni program. Nadalje uskladitev tega z željami investitorja in uporabnika ter s pristojno službo ZVKDS OE Celje.

**LOKACIJA**

Adaptacija se bo izvajala na lokaciji obstoječe – bivše podružnične šole Dušana Poženela na Valvazorjevem trgu v Laškem. Objekt je v celoti last Občine Laško, ki je tudi investitor posega v stavbo.

Objekt stoji na parcelni št. 258 k.o. Laško. Glavni dostop do objekta je s ceste - pločnika na vzhodni strani preko dobro ohranjenega originalnega stopnišča. Poleg glavnega vhoda ima objekt vstop tudi z zahodne strani z dvorišča in v kletno etažo na severni strani s cestnega priključka – pločnika.

Na lokaciji stoji objekt na južni strani združen s stavbo Hotela Savinja, na severno - zahodnem vogalu pa se ga drži nižji prizidek k starejši hiši. Z navedenimi objekti tvori večje dvorišče, ki je višinsko nekoliko privzdignjeno, glede na nivo sprehajališča ob obrežju reke Savinje. Vzhodna fasada je glavna - vhodna fasada objekta. Na tej strani objekt po celi dolžini meji na cesto; kjer pa meja med parkirišči vzdolž objekta in cestiščem ni logično in jasno razpoznavna.

Lastnih parkirišč objekt nima.

**ZASNOVA in PREDVIDENI POSEGI**

Tloris je v osnovi pravokotne oblike s pravokotnim izzidkom na zahodni strani objekta. Groba tlorisna zasnova objekta je simetrična, s poudarjenim sredinskim delom, kjer je vhod z dostopnim stopniščem. Vse prostore v posameznih etažah povezuje širok vezni hodnik, ob zahodni strani objekta, ob tej fasadi; na dvoriščni strani, pa je postavljen izzidek, v katerem je stopnišče in v vseh etažah še sanitarije, ki jih bo potrebno v celoti instalacijsko in finalizacijsko prenoviti.

Objekt obsega klet, pritličje, 1.nadstropje in mansardo. Mansardna etaža ni izdelana in je njena ureditev predmet tega projekta.

Glavni vhod je preko stopnišča v pritličje osrednjega dela stavbe. Stranski vhod v objekt je na zahodni strani in v klet na severni strani. Kletni vhod trenutno koristi najemnik, ki ima v kletnem delu objekta v najemu prostore.

Dvorišče objekta tvori s treh strani zaprt prostor, ki trenutno ni dostopen drugače, kakor skozi objekt.

Maksimalne tlorisne dimenzije telesa objekta znašajo 34,05 x 11,65 m, izzidka pa 11,35 x 5,10 m (3,05 m).

V tlorisni gabarit dvigala bi bil vključen tudi obstoječi dimnik. Tlorisna dimenzija novo predvidenega dela – dvigalnega jaška, pa je predvidena na 3,00 x 2,50 m.

Streha na objektu je razgibana štirikapnica, ki sledi tlorisnemu poteku objekta. Nakloni strešin so pretežno - odmerjeno34°. Prenova strešine je predmet tega projekta in obenem zajema še vgradnjo 26 strešnih oken. Strešna kritina bo po predhodnih dogovorih vlakno cementna – Eternit v temno grafitnem barvnem tonu in na način kritja, kot je originalno (pretežno francosko kritje).

Fasada na objektu je posebne izvedbe in deloma obnovljena (južna in vzhodna fasada) v pastelno svetlo modri barvi,s štukiranimi deli v beli barvi. Tudi ta del fasade je potreben prenove, čeprav je dragocen, saj je moč natančno posneti štukature. Severna in zahodna fasada se obnovita po projektu (grafični del).

Prenova fasade mora potekati skladno z navodili ZVKDS, ki so bila v projektu v celoti upoštevana.

Izdelki stavbnega mizarstva (okna; nekatera zunanja vrata…) so bili deloma že zamenjani, (južna in vzhodna fasada), ostali pa pred leti prav tako, a so rastrno neustrezni in materialno dotrajani, tako da jih bo potrebno zamenjati. Njihov izgled je potrebno uskladiti z ZVKDS. Da bi dosegli potrebno zvočno izolativnost predlagamo presteklitev vseh že zamenjanih oken (ki bodo ostala), z dvoslojno zasteklitvijo s plinskim polnjenjem ter različnimi debelinami stekel (6 in 8 mm).

Notranja vrata, so ohranjena v pritlični in nadstropni etaži. Gre za visoka vrata v masivnih okvirjih, ki jih bo potrebno obnoviti. Obnova vrat bo morala biti tako mizarska (tudi ureditev okovja), kakor pleskarska (čiščenje starih slojev barv). Da bi dosegli potrebno zvočno izolativnost, predlagamo izvedbo dodatnih drsnih vrat v učilnicah, kjer se bo odvijal pouk. Dodatna vrata in njihova izvedba ne bodo imela vpliva na obstoječa vrata.

Notranji ometi so pretežno originalni, a najbrž velikokrat popravljani in večslojno pleskani. Stene bo potrebno očistiti starih slojev barv, popraviti morebitna poškodovana mesta (z apneno malto), ter na novo finalno prepleskati. Finalni oplesk naj bo usklajen z ZVKDS, kar se zlasti nanaša na kvaliteto barve. Predvidevamo, da bo šlo za pleskanje z apnom; ali pa vsaj uporabo disperzijskih barv, ki bodo omogočale »dihanje« sten. Najbrž uporaba oljnatih in podobnih barv ne bo zaželena.

Tlaki v objektu so pretežno povsod dotrajani. Potrebno bo prelaganje parketa (morda novi parket) v učilnicah in ostalih pedagoških prostorih.

Edini tlaki, ki se naj predvidoma ohranijo so terazzo tlaki v hodnikih in podestih stopnišč, ki se obrusijo in na novo kristalizirajo.

Stopnišče, ki povezuje objekt v celoti je na zahodnem delu stavbe in je kamnite izvedbe. Stopnice je potrebno kamnoseško obdelati v prvotni površinski strukturi, ograjo – stenska držala obnoviti, in zaščititi z lazurnim premazom (po pogojih ZVKDS).

Preureditev mansarde iz neuporabnega podstrešja v koristne prostore, bi se izvedlo v vseh pogledih na način, ki ne bi posegal v obstoječo nosilno konstrukcijo ostrešja. Pri zasnovi tlorisa smo upoštevali vse obstoječe nosilne elemente ostrešja (stebri, ročice…).

Osnova izrabe mansardnih površin je vgradnja 26 strešnih oken (predlagamo VELUX), ki bodo na zunaj edino dodano vidno znamenje prenove podstrešja.

Osnova tal bodo estrihi, izvedeni preko nosilne konstrukcije ostrešja (poveznikov) z novo vmesno kovinsko konstrukcijo. Vmesni prostor se izolira s kameno volno.

Stene in stropi (deloma streha strop) se izvedejo z montažnimi sistemi – mavčno kartonske plošče na lahko kovinsko pocinkano podkonstrukcijo. Vse stene v prostorih namenjenih pouku, bodo izvedene zvočno izolativno (z dvakratnim oploščenjem in uporabo Auditec folije). Povsod kjer bo šlo za princip streha – strop, je potrebno izvesti hladno prezračevanje strešine.

Vse toplotne izolacije se izvedejo s kameno volno.

Dovodi instalacij, so iz obstoječih priključnih mest.

Stavbno mizarski izdelki (vrata) v mansardni etaži bodo sodobni in zvočno izolativni povsod tam, kjer bodo prostori namenjeni pouku.

Finalni tlak v hodniku mansarde bo predvidoma negorljiva tekstilna talna obloga. Finalni tlak v učilnicah mansardne etaže bo predvidoma klasičen parket.

Obstoječe instalacije v objektu so popolnoma dotrajane, zato jih bo potrebno obnoviti. Pri obnovi je potrebno vse kovinske instalacije izvesti s pomočjo elementov, ki dušijo prehod zvoka iz prostora v prostor. Vsa priključna mesta instalacijske infrastrukture so predvidena obstoječa.

Zunanja ureditev objekta se ne spreminja na južnem, vzhodnem in severnem delu. Zahodni del – dvorišče, se na novo tlakuje z betonskim tlakovcem, granitnimi kockami, oziroma podobnimi materiali, ki ne zahtevajo fiksne vgradnje z betonažo. Predvidevamo tudi delno ozelenitev dvorišča; a predvsem v posodah in koritih. Uporabilo se bo tudi nekatere elemente urbane opreme; klopi in koši za smeti.

KLET: 241,90 m2

PRITLIČJE: 315,20 m2

NADSTROPJE: 344,30 m2

MANSARDA: 350,50 m2

**SKUPAJ: 1251,90 m2**

**KONSTRUKCIJA**

Obstoječi objekt se po osnovni konstrukciji ne bo spreminjal. Potrebno je le »odpreti« medetažne konstrukcije, ki so v osnovi lesene izvedbe in preveriti njihovo stanje. V primeru dotrajanosti stropnikov, jih je potrebno nadomestiti z novimi. Strope je potrebno ohraniti obstoječe. V primeru poškodbe med adaptacijo jih je potrebno obnoviti in povrniti v začetno stanje. Med stropniki je potrebno izvesti toplotno in predvsem zvočno izolacijo. Uporabiti je potrebno naravne materiale.

Strešna konstrukcija je lesena. Ostrešje je v dobrem stanju, zato se pri obnovi objekta ne bo spreminjalo. Potrebno je le izvesti toplotno izolacijo po projektu. Lesene dele ostrešja je potrebno pred izvedbo izolacije ustrezno očistiti in impregnirati z ustreznim zaščitnim premazom. Kritina se zamenja, a uporabi enaka kot je obstoječa. Gre za vlakno cementne plošče Eternit, ki so značilne za Laško. Barva kritine je temno grafitno siva. Način kritja se povzame po obstoječem. Gre pretežno za francosko kritje.

Pri obnovi se bodo delno porušile nekatere predelne stene, ki ne vplivajo na tlorisno zasnovo objekta (nekatere predelne stene v kleti (nekaj jih je bilo izvedenih naknadno…), predelne stene v sanitarijah in nekaj prebojev za vrata), niti njihova odstranitev ne vpliva na konstrukcijsko stabilnost objekta. Nad preboji je potrebno narediti AB preklade, da se zagotovi statična stabilnost.

**OBDELAVE**

Vse notranje stene so grobo in fino ometane ter slikane. Stene in stropi naj ne skušajo doseči videza idealnih ravnih ploskev ampak naj obdržijo historično » ročno obdelavo« površine.

Stene v sanitarijah, čajnih kuhinjah so deloma obložene skeramičnimi ploščicami.

Pred pleskanjem je potrebno dobro odstraniti plasti beležev. Vse profilirane dele, štukature je potrebno obnoviti. Odstranjevanje profiliranih elementov ni sprejemljivo. Pri sanaciji ometov in beležev v notranjosti je potrebno uporabiti paropropustne omete in beleže (apnene, sanirne, silikatne, nikakor pa ne akrilnih barv, akrilnih emulzij in podobno).

Vsi leseni elementi so impregnirani ter zaščiteni z lazurnimi in lak-lazurnimi premazi.

**HIDROIZOLACIJA**

V kletnem delu je na objektu trenutno problem kapilarne vlage, ki jo je potrebno sanirati po pogojih ZVKDS.

**KANALIZACIJA**

Sistem kanalizacije je potrebno v celoti obnoviti - nadomestiti z novim.

**-Kanalizacija za odpadne sanitarne vode**

Fekalna kanalizacija se spelje v obstoječijavni sistem fekalne kanalizacije.

**- Meteorna kanalizacija**

Meteorna voda s strešin se preko žlebov, odtočnih cevi in peskolovov vodi v obstoječi sistem meteorne kanalizacije. Peskolovi in jaški so iz betonskih cevi φ 30cm, l = 100 cm, z betonskim dnom in pokrovom.

Cevi se polagajo na pripravljeno podlago. Pod pohodnimi površinami se polno obbetonirajo. V zelenici se vgradijo nepovozni pokrovi, pod pohodnimi površinami pa povozni pokrovi. Kote pokrovov jaškov se prilagodijo izvedbi obstoječe zunanje ureditve.  
  
**Odpadki**

Zbiranje in odvoz komunalnih odpadkov je že urejeno.

**Ukrepi varstva pred poŽarom**

Lokacija objekta omogoča dostop z intervencijskim vozilom. Predvidena ognjeodpornost nosilnih elementov je 60-120 minut, vsi ostali nosilni, konstrukcijski elementi zagotavljajo minimalno 30 minutno ognjeodpornost. Nosilna strešna konstrukcija mora biti zaščitena z ognjeodpornim premazom. Vsi preboji skozi požarni podsektor morajo biti zatesnjeni z ognjeodpornim materialom. Vsi vgrajeni materiali morajo biti atestirani. Za potrebe gašenja nastalega začetnega požara v prostorih namestimo v objekt ročne gasilne aparate na prah (s-6) v vsako etažo.

****

**P&A**

PROJEKTIVNI ATELJE d.o.o.

Cesta na Vrtače 23, VELENJE

|  |  |
| --- | --- |
| **1.4** | POPIS GRADBENIH DEL |

****

**P&A**

PROJEKTIVNI ATELJE d.o.o.

Cesta na Vrtače 23, VELENJE

|  |  |
| --- | --- |
| **1.5** | RISBE |

**OBSTOJEČE STANJE:**

1.5.1 TLORIS KLETI

1.5.2 TLORIS PRITLIČJA

1.5.3 TLORIS NADSTROPJA

1.5.4 TLORIS OSTREŠJA

1.5.5 TLORIS STREHE

1.5.6 PREREZ A-A

1.5.7 PREREZ B-B in C-C

1.5.8 PREREZ D-D

1.5.9 PREREZ E-E

**RUŠITEV:**

1.5.10 TLORIS KLETI

1.5.11 TLORIS PRITLIČJA

1.5.12 TLORIS NADSTROPJA

**PREDVIDENO:**

1.5.13 TLORIS KLETI

1.5.14 TLORIS PRITLIČJA

1.5.15 TLORIS NADSTROPJA

1.5.16 TLORIS MANSARDE

1.5.17 TLORIS STROPNE KONSTRUKCIJE – N/M

1.5.18 TLORIS OSTREŠJA

1.5.19 TLORIS STREHE

1.5.20 PREREZ A-A

1.5.21 PREREZ B-B in C-C

1.5.22 PREREZ D-D

1.5.23 PREREZ E-E

1.5.24 FASADI ZAHOD in SEVER

1.5.25 FASADI VZHOD in JUG

1.5.26 POPIS OKEN IN VRAT